**[AMBASADA SAD, BEOGRAD, SRBIJA]{.underline}**

**[STRATEGIJA ZA BORBU PROTIV KORUPCIJE]{.underline}**

Korupcija u javnom sektoru utiče na svakodnevni život svih građana
Srbije, kao i na ekonomski i politički razvoj ove zemlje. Sjedinjenje
Američke Države su veoma posvećene borbi protiv korupcije širom sveta.
Kao važan pokazatelj naše odlučnosti u rešavanju ovog pitanja,
Predsednik Buš je 2004. izdao Ukaz kojim se osobama iz drugih zemalja
koje su umešane u korupciju u javnom sektoru zabranjuje ulazak u SAD.
Ambasada SAD u Beogradu aktivno sprovodi ova Predsednikova uputstva.

Vlada Srbije je takođe prepoznala opasnosti koje donosi korupcija i
donela [Nacionalnu strategiju za borbu protiv korupcije]{.underline}.
Kako bi pomogla Srbiji u ovoj značajnoj borbi Ambasada SAD je odlučila
da podrži tri osnovna elementa iz Nacionalne strategije za borbu protiv
korupcije Srbije:

**(1) KRIVIČNO GONJENJE: Krivično-pravno sprovođenje anti-korupcijskih
normi,**

**(2) PREVENCIJA: Eliminisanje mogućnosti za korupciju,**

**(3) INFORMISANJE JAVNOSTI: Razvijanje svesti i edukacija šire javnosti
kako bi se obezbedila podrška naporima u borbi protiv korupcije.**

Ova strategija daje prikaz koraka koje Ambasada SAD preduzima u svakoj
od ove tri oblasti: krivično gonjenje, prevencija i informisanje
javnosti.

**[KRIVIČNO GONJENJE: Krivično-pravno sprovođenje anti-korupcijskih
normi]{.underline}** Ova oblast Strategije za borbu protiv korupcije
obuhvata edukaciju i pružanje podrške tužiocima, policiji i sudijama u
Srbiji u borbi protiv korupcije. Ambasada SAD tako ima dva Stalna pravna
savetnika koji blisko sarađuju sa nadležnim organima Srbije na
predmetima iz oblasti borbe protiv korupcije. Pored toga, osoblje
Ambasade uključuje i Višeg policijskog savetnika koji radi sa
Ministarstvom unutrašnjih poslova i drugim organima na istragama u
oblasti korupcije u javnom sektoru. Službenici Ministarstva finansija
SAD pomažu u edukaciji i pružaju podršku istražiteljima koji rade na
slučajevima pranja novca i finansijskog kriminala.

**[PREVENCIJA: Eliminisanje mogućnosti za korupciju.]{.underline}** Ova
oblast Strategije za borbu protiv korupcije obuhvata podršku reformama
koje će pospešiti transparentnost i etičko postupanje u radu državnih
službenika na svim nivoima. SAD podržavaju etički kodeks i disciplinska
mere za sudije, tužioce i policiju, transparentnost u radu državnih
službenika, transparentnost programa nabavke pri državnim organima,
lokalne inicijative za borbu protiv korupcije, sprovođenje Zakona o
sukobu interesa, istrage/unutrašnju kontrolu rada policije, etički
kodeks i reforme u oblasti zdravstvene zaštite i reforme u obrazovnom
sistemu.

**[INFORMISANJE JAVNOSTI: Razvijanje svesti i edukacija šire javnosti
kako bi se obezbedila podrška naporima u borbi protiv
korupcije]{.underline}**. Ovaj deo Strategije za borbu protiv korupcije
se odnosi na bolje informisanje šire javnosti kako bi joj se omogućilo
da odlučnije zahteva uspostavljanje etičke i transparentne vlasti. SAD
podržavaju uvođenje predmeta etike i dobrog upravljanja na svim
obrazovnim nivoima, bolje informisanje javnosti o aktivnostima državnih
organa, bolje informisanje javnosti o slučajevima korupcije u javnom
sektoru, odgovorno istraživačko novinarstvo i izveštavanje medija o
korupciji u javnom sektoru, predavanja za različite nevladine
organizacije/udruženja građana na temu borbe protiv korupcije.